Honŝuaj alpaj koniferaroj

La honŝuaj alpaj koniferaroj estas tersupraĵa ekoregiono el la orientazia  ekoprovinco de la palearktisa ekozono laŭ la tipologio de la Monda Natur-Fonduso (WWF). Biome la ekoregiono apartenas al mezvarmaj koniferarbaroj de Japanujo.

Priskribo
La ekoregiono okupas 11 396 da kvadrataj kilometroj en la altaj montaroj de centra Honŝuo kaj de Oŝima Duoninsulo de Hokajdo.

Flaŭro
eta|220px|maldekstra|Maries-abio en Jacugtake-Montaro, Nagano
La diversfolia cugo vegetas kun specioj de rododendro kaj menziesio. La Maries-abio, Abies veitchii, kaj la Picea jezoensis vegetas en arbaroj kun abundeco de herboj kaj filikoj en ĝiaj subarbaraĵoj. Sasao-gresoj loke estas tre densaj  WWF : Honshu alpine conifer forests . La limoj de la ekoregiono kongruas kun tiuj de la arealo de la abiaroj-picearoj Miyawaki 1975. Tiuj ĉi, en siaj alt-montaraj altitudoj, limtuŝas la plantajn komunumojn de siberia nana pino kiuj montras similecojn kun kontinenta vegetaĵaro Shimizu 1975. En ejoj kie troviĝas abunda akvo, deciduaj foliarboj kiel alno, frakseno kaj acero aliĝis al pinoj.

Faŭno
La makula cervo kaj la azia nigra urso vivas en tiu ekoregiono. Rimarkindaj birdoj inkluzivas la montan lagopon, la nuksrompulon, la nordan filoskopon kaj la reĝan aglon.

Minacoj
eta|220px|Kriplaj diversfoliaj cugoj (hele verde, antaŭe) en Jacugatake-Montaro.
La arboj en multaj arbaroj el la ekoregiono estis dehakataj por konstruoligno, kaj la terenoj estis rearbarigataj kun arboj kiaj la japana lariko. La plimulto de la alpa vegetaĵaro je pli altaj altitudoj estas ankoraŭ relative sendifekta, tamen, ĉar tiuj areoj estas malfacile atingeblaj. La montaraj pintoj kaj altebenaĵoj estas bone protektataj ene de la reto de Naciaj Parkoj, sed  pligrandiĝantaj minacoj de turisma disvolviĝo kaj de vojokonstruado postulas zorgemajn mastrumadplanojn.

Referencoj

Bibliografio
 Miyawaki, A. 1975 : Outline of Japanese vegetation. Pages 19–27 in K.Numata, K.Yoshida, and M.Kato, editors. Studies in conservation of natural terrestrial ecosystems in Japan. JIBP Synthesis volume 8. University of Tokyo Press, Tokyo. 
 Shimizu, T. 1975 : Flora of Japan. Pages 16–18 in K.Numata, K.Yoshida, and M.Kato, editors, Studies in conservation of natural terrestrial ecosystems in Japan: Part I Vegetation and its Conservation. JIBP Synthesis volume 8. University of Tokyo Pres, Tokyo, Japan.

Vidu ankaŭ

Ekologia klasifiko de la tersupraĵoj
Konservada stato de ekoregiono
Japana biodiverseco-riĉaĵejo

Eksteraj ligiloj

 Ekoregiono PA0511 : Honŝuaj alpaj koniferaroj (WWF)
 Honŝuaj alpaj koniferaroj (WWF-Wildworld)
 Honŝuaj alpaj koniferaroj (Wildworld) - Nacia Geografia Societo  

 Honŝuaj alpaj koniferaroj (Globalspecies) 

Kategorio:Palearktisaj ekoregionoj
Kategorio:Mezvarmaj koniferarbaroj
Kategorio:Geografio de Japanio
Kategorio:Honŝuo
Kategorio:Hokajdo